BEAUTY บวกสวนตลาด กูรูชวนซื้อเป้า 5.30 บ.เก็งกำไรปีนี้เพิ่มเกือบ 30%
BEAUTY บวกสวนตลาด กูรูชวนซื้อเป้า 5.30 บ.เก็งกำไรปีนี้เพิ่มเกือบ 30% โดย ณ เวลา 14.48 น.อยู่ที่ 4.42 บาท บวก 0.14 บาท หรือ 3.27% มูลค่าการซื้อขาย 110.53 ล้านบาท
23 ก.ย. 2558

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 14.48 น.อยู่ที่ 4.42 บาท บวก 0.14 บาท หรือ 3.27% มูลค่าการซื้อขาย 110.53 ล้านบาท โดยเปิดตลาดที่ 4.28 บาท ระหว่างวันปรับตัวขึ้นแตะระดับสูงสุดที่ 4.46 บาท และย่อตัวแตะระดับต่ำสุดที่ 4.26 บาท ขณะที่ดัชนีหุ้นโดยรวมลบ 0.51%

บล.ฟิลลิป แนะนำ “ซื้อ” BEAUTY ราคาเป้าหมาย 5.30 บาท/หุ้น ประเมินมุมมองบวกจากกลยุทธ์ภายในประสบความสำเร็จ โดยปรับกำไรปี 58 จากเดิมเพิ่มเล็กน้อย 1.7% มาที่ 385.6 ล้านบาท จากการปรับอัตรากำไรขั้นต้นขึ้นมาที่ 67.8% โดยกำไรปี 58 คิดเป็นการเพิ่มขึ้น 28% จากช่วงเดียวกันของปีก่อน
สาเหตุหลักที่ผลการดำเนินงานของบริษัทยังเติบโตได้ดี ท่ามกลางสภาวะเศรษฐกิจที่ซบเซา จากสินค้าขายที่มีคุณภาพและตอบโจทย์ผู้บริโภค ทั้งคนไทยและลูกค้าต่างชาติ โดยเฉพาะที่จีน ซึ่งส่วนใหญ่จะเป็นการขายผ่านทางออนไลน์และการขายส่ง ซึ่งคิดเป็นสัดส่วนประมาณ 15% – 20% ของยอดขายทั้งหมด ในส่วนของตลาด CLMV บริษัทมีการเปิดสาขาไปแล้วทั้งสิ้น 27 สาขา
บล.เมย์แบงก์ กิมเอ็ง วิเคราะห์เทคนิค BEAUTYSupport  4.24 Resistance 4.34 / 4.48 Cut loss 4.22 ให้คำแนะนำระยะสั้น (BUY)แท่งเทียนปิดเหนือระดับเส้น Downtrend line ในภาพหลัก มาพร้อมกับปริมาณ Vol. ที่เพิ่มขึ้น อีกทั้งแท่งเทียนเกิดรูปแบบ Tower Bottom เป็นสัญญาณหนุนการฟื้นตัว มองเป้าหมายแรกที่ 4.34 บาท และเป้าหมายถัดไปที่ 4.48 บาท
ขณะที่เทคนิคบล.คันทรี่ กรุ๊ป ประเมินว่า BEAUTY แนวรับ 4.24 บาท    แนวต้าน 4.50 บาท กำหนดจุด stop loss เมื่อใกล้หลุด 4.20 บาท มองกราฟ Beauty ดีดตัวขึ้นผ่านแนวกดทับของเส้น minor down trend line  เข้าสู่รูปแบบชายธง โดยมี RSI สนับสนุนเป็นสัญญาณซื้อในระดับต่ำ ซึ่งจะทำให้การปรับขึ้นได้ยาวหลายวัน   โดยประเมินแนวต้านสำคัญที่ 4.50 บาท และเราคาดว่าราคาหุ้นจะไม่สร้างจุดต่ำสุดใหม่อีกแล้ว แนะนำซื้อ
 